####  คำนำ

ตามที่เทศบาลตำบลทัพทัน ได้อนุมัติและประกาศใช้แผนพัฒนาท้องถิ่น พ.ศ.2561-2565 (เพิ่มเติมฉบับที่ 3 ) ฉบับเมื่อวันที่ 21 เมษายน 2563 เพื่อใช้เป็นแนวทางในการพัฒนาและกรอบในการจัดทำงบประมาณรายจ่ายประจำปี และงบประมาณรายจ่ายเพิ่มเติม แล้วนั้น

 ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 2 ) พ.ศ.2559 แก้ไขเพิ่มเติม (ฉบับที่ 3) พ.ศ.2561 ข้อ 4 การแก้ไข หมายความว่า การแก้ไขข้อผิดพลาดในแผนพัฒนาหรือแผนการดำเนินงานให้ถูกต้องโดยไม่ทำให้วัตถุประสงค์และสาระสำคัญเดิม เปลี่ยนแปลงไป ข้อ 21 การแก้ไขแผนพัฒนาเป็นอำนาจของผู้บริหารท้องถิ่น เพื่อให้เป็นไปตามระเบียบ เทศบาลตำบลทัพทัน จึงจัดทำแผนพัฒนาท้องถิ่น พ.ศ.2561-2565 (เพิ่มเติมฉบับที่ 3) แก้ไขครั้งที่ 2 พ.ศ.2563 ใช้เป็นแนวทางการพัฒนาเพื่อสนองต่อปัญหาและความต้องการของประชาชนในท้องถิ่นได้อย่างมีประสิทธิภาพต่อไป

 งานวิเคราะห์นโยบายและแผน

 สำนักปลัดเทศบาล

**หลักการและเหตุผลความจำเป็น**

**ในการแก้ไขแผนพัฒนาท้องถิ่น พ.ศ.2561-2565 (เพิ่มเติมฉบับที่ 3) แก้ไขครั้งที่ 2 พ.ศ.2563**

 เทศบาลตำบลทัพทัน มีภารกิจสำคัญในการพัฒนาท้องถิ่นในเขตพื้นที่รับผิดชอบ เพื่อการพัฒนาคุณภาพชีวิตของประชาชนในส่วนรวมให้ดีขึ้น ซึ่งได้มีการจัดทำประกาศให้แผนพัฒนาท้องถิ่น พ.ศ.2561-2565 (เพิ่มเติมฉบับที่ 3) เมื่อวันที่ 21 เมษายน 2563 ไปแล้วนั้น

 เนื่องจากกองช่างได้มีความจำเป็นต้องขอเปลี่ยนแปลงปีในการดำเนินการ เพื่อแก้ไขปัญหาความต้องการในการพัฒนาท้องถิ่นให้เกิดประโยชน์สุขต่อประชาชนและสอดคล้องกับสถานการณ์ปัจจุบัน ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 2) พ.ศ.2559 และแก้ไขเพิ่มเติม (ฉบับที่ 3) พ.ศ.2561 “การแก้ไข” หมายถึง การแก้ไขข้อผิดพลาดในแผนพัฒนา หรือแผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญเดิมเปลี่ยนแปลงไป ข้อ 21 การแก้ไขแผนพัฒนาเป็นอำนาจของผู้บริหารท้องถิ่น

ดังนั้น เพื่อให้การดำเนินงานเป็นไปอย่างถูกต้องตามระเบียบฯ เพื่อให้เกิดประสิทธิภาพ และประสิทธิผลในการปฏิบัติงาน เทศบาลตำบลทัพทัน จึงได้แก้ไขแผนพัฒนาท้องถิ่น พ.ศ.2561-2565 (เพิ่มเติมฉบับที่ 3) แก้ไขครั้งที่ 2 พ.ศ.2563